Odense Adresse-Contoirs Efterretninger, 1845-09-25
Blandinger. Berl. Tid, har fra en gammel Bekjendt, modtaget følgende Efterretning om de Augustenborgske Festligheder. Om Tirsdagen den 16de og især om Onsdagen var den smukke Landevei imellem Sønderborg og Augustenborg ligesom bedækket med Vogne, der bragte Gjæster til Augustenborg. Ogsaa nordfra kom der Gjæster, blandt andre de fra Jylland, Fyen og Sjælland Jndbudne. Tirsdag Aften ankom Dampskibet König Christian der Achte fra Kiel med Prinds Statholderen og høie Familie, med Hertugen og Prinds Frederik af Glücksborg og et stort Antal andre Gjæster fra Holsteen, over hundrede Personer i Alt. Meget silde om Aftenen gik Man til Taffels i den til Festen særegent opbyggede store Spisesal. Salen er saa stor, at der kan spise 250 Personer i den. J Loftet, som er betrukket med Hvidt, hænger tre mægtige, tokrandsede Lysekroner med henved 80 Lys i hver. Bagsiden er smykket med Hs. Durchl. Hertugens og Hs. Durchl. Hertugindens forenede Vaaben i Midten samt med legemsstore Portraiter af Hertugens Forældre til Siden; paa de sex meget brede Piller imellem Vinduerne hænge Portraiter af Hertugens Forfædre. Efter endt Taffel indrettedes Salen i Hast til at give forestilling i, med Stolerader i Baggrunden til Selskabet som Tilskuere. Der kom nu dragende et anseeligt Tog nede fra Flækken med Musik i Spidsen, bestaaende af en Skare Børn og unge Piger og en lang Række Masker, forestillende, en heel Magistrat med Borgemester og Skriver og alle Slags Borgere og Landfolk. Det var Augustenborgs og Gravensteens Jndbyggere med Flere fra Hertugens Godser, som havde erholdt Tilladelse til at gjøre nogle Løier "um Polterabend." Tidlig paa Dagen, den 18 Septbr., hørtes høitidelig Harmonimusik under Slottets Vinduer, Kanoner afforedes og Skibene paa Fjorden flaggede, deriblandt et stort for Tiden her liggende svensk Skib med Trælast. Kl. 7 begyndte Gratulanterne at indfinde sig, navnlig Deputationer fra Flekkerne Augustenborg og Gravensteen, fra Byen Sønderborg, Bønderne i det Gravenstener og Alsinger District, Geistligheden og Skolelærerne og andre Embedsmænd, med en Foræring. Desuden indfandt sig samtlige Geistlige, Skolelærerne med deres Koner, samt Forpagterne med deres Koner for at lykønske Jubelparret. Kl. 10 mødte atter indbudne Gjester til Gratulation (efter Programmet: en civils); Man saae da opstillet i Havesalen, hvor Deres Durchlautigheder toge imod dem, et overordentligt stort Portrait, heel Figur, af Hs. Maj. Dronningen, skjænket Brudeparret af Høistsamme, malet af Gertner, og fem særdeles vellykkede Portraiter, af begge Prindser og de tre Prindsesser, skjænkede af en Forening af Geistlige, Forstmænd og Skolelærere, malede af Monnies; ligeledes stod her en pragtfuld SølvTaffelopsats, en Foræring fra Jubelparrets elskede Børn; fremdeles havde Embedsmændene paa Gravensteen offereret to smukke Stole til Brug ved Høitideligheden i Kirken, det Augustenborger District to Tepper at lægge under Stolene, det Gravenstener District to meget smagfulde Puder. Kl. 11 gik Man i Procession igjennem Slottets Gange til Slotskirken, som snart fyldtes af Følget, Byens Folk og tilkomne Reisende. Kl. 12 var der Frokostbord. Kl. 2 begyndte Øens unge Karle (baade fra det hertugelige og det kongelige Distrikt vare de indbudne til at møde) at stikke til Ringen paa en Mark bagved Lystskoven, for de af Hertugen udsatte Præmier. Førend de begyndte, kom de i smukt Optog ridende ind i Slotsgaarden og passerede forbi Herskabet. De vare deelte i fire Afdelinger, hvis Landsefarve havde Couleur efter de fire Hovedfarver i det hertugelige Vaaben, og udgjorde saaledes en blaa, en guul, en rød, en hvid Eskadron, hver paa omtrent 80 Mand. Dragten var rask, nemlig blaa Trøie uden Skjøder, bred hvid Krave, lange hvide Beenklæder; de holdt ret godt Geleed og svingede ikke saa ilde. Kl. 5 bragte det Sønderborger Skyttelang Hs. Durchlautighed et Hoch." Kl. 6 indfandt sig en pompos Forsamling til Gallataffel, meget broget ved de mange inden og udenlandske Uniformer. Glæde og Frihed herskede ved Bordet og Samtalen krydsedes i alle Retninger. Paa hver Rude saaes (hvilket ikke maa forglemmes) Næsen af en nysgjerrig Tilskuer, baade i Spisesalen og (Fortsættes.) i Forsamlingsgemakkerne.